Judeţele în care AUR a obţinut cele mai multe voturi. Surpriza vine de la Constanţa.
Alianţa pentru Unirea Românilor a obţinut cele mai multe voturi în judeţele Moldovei. Surpriza vine din Constanţa, acolo unde AUR a obţinut peste 14% din procente. Cele mai mici procente au fost înregistrare în Olt, Giurgiu sau Bucureşti.
Partidul Alianţa pentru Unirea Românilor a fost surpriza alegerilor parlamentare din 2020. Potrivit numărătorii parţiale, partidul condus de George Simion a obţinut peste 8% din voturile cetăţenilor şi va intra în Parlament.Cele mai multe voturi, AUR le-a obţinut în Moldova, dar şi în Constanţa. Dacă în judeţele Moldovei nu este atât de bizar, având în vedere că unul dintre scopurile partidului este unirea cu Republica Moldova, surpriza vine din Constanţa, acolo unde era "casa" PNL-ul, după alegerile din septembrie.Alianţa pentru Unirea Românilor a înregistrat peste 14% în Suceava (14,72%), Botoşani (14,62%), Neamţ (14,4%) şi Constanţa (14,2%). Procente mari au fost obţinute şi în Vrancea, Vaslui, Iaşi sau Bacău.AUR a înregistrat cele mai mici procente în Olt (5,81%), Giurgiu (5,58%), Dolj (5,17%) şi Bucureşti (5%).Un număr mare de voturi a venit şi din Diaspora pentru AUR, acolo unde a fost al treilea partid după USR-PLUS şi PNL.